b'\n_START_ARTICLE_\nMarijan Bajc\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini tr\xc5\xbea\xc5\xa1kega zidarja Karla Bajca. Osnovno \xc5\xa1olo in gimnazijo je obiskoval v rojstnem kraju in leta 1957 maturiral. \xc5\xa0tudij je nadaljeval na Univerzi v Trstu, na kateri je diplomiral iz dru\xc5\xbebenih ved (1966) ter pravnih in gospodarskih ved (1972). V letih 1958\xe2\x88\x921974 je ob\xc4\x8dasno s kraj\xc5\xa1imi ali dalj\xc5\xa1imi presledki honorarno napovedoval na Radiu Trst A._NEWLINE_Od 1966-1976 je pou\xc4\x8deval na slovenskih srednjih \xc5\xa1olah na Tr\xc5\xbea\xc5\xa1kem sloven\xc5\xa1\xc4\x8dino, zgodovino, zemljepis in latin\xc5\xa1\xc4\x8dino ter pravo in ekonomijo na Trgovinskem tehni\xc5\xa1kem zavodu \xc5\xbdiga Zois v Trstu. Od 1970 je pou\xc4\x8deval sloven\xc5\xa1\xc4\x8dino tudi italijanske de\xc5\xbeelne uradnike in bil uradni prevajalec pri tiskovnem uradu de\xc5\xbeele Furlanije - Julijske krajine. Od 1967 je vpisan kot publicist v \xc4\x8casnikarsko zbornico Italije in ob\xc4\x8dasno s prispevki sodeluje v slovenskem periodi\xc4\x8dnem tisku. V dija\xc5\xa1kih letih je aktivno sodeloval v Slovenski dija\xc5\xa1ki zvezi, kasneje v tr\xc5\xbea\xc5\xa1kem Slovenskem kulturnem klubu._NEWLINE_Ve\xc4\x8dkrat je na listi Slovenske skupnosti kandidiral pri raznih volitvah. V sloven\xc5\xa1\xc4\x8dino je prevedel ve\xc4\x8d strokovnih knjig s podro\xc4\x8dja financ, prava in ekonomije ter Ustavo italijanske republike (COBISS) ter razne publikacije o \xc5\xa1olskem poklicnem usmerjanju. Njegova trenutna bibliografija obsega 23 zapisov.'